Fjörutíu og tveggja ára gömul kona sem hafði verið með svæsna iktsýki með nokkurra ára skeið lagðist inn til lyfjameðferðar . Hún hafði verið heilsuhraust , fyrir utan gigtarsjúkdóminn , og hafði ekki fundið einkennum um hjartasjúkdóm . Við innlögn var tekið nýtt hjartalínurit . Það sýndi óvænt verulegar breytingar ( mynd 1 ) . Vægar ST-bilslækkanir eru í framveggsleiðslum . Helstu mismunagreiningar hjá þeim sem hafa viðsnúnar T-bylgjur eru blóðþurrð í hjartavöðva , veruleg þykknun hægri og / eða vinstri slegils , blóðsegarek til lungna , greinrof , digitalis áhrif , langvinn gollurshúsbólga og mögulega bráðir sjúkdómar í heila ( cerebral T waves ) . 1 - 3 Konan hafði af og til fundið fyrir vægum ónotum fyrir brjósti sem hún tengdi sjálf við gigtarsjúkdóm sinn . Þessi tegund sjúkdómsins er sjaldgæfari en sú þar sem þykknunin er fyrst og fremst í sleglaskiptinni . Þá sjást merki um SAM ( systolic anterior motion of mitral valve ) og síðbúna skuggaefnisupphleðslu ( late enhancement ) sem bendir til bandvefsmyndunar . Aðrir áhættuþættir eru : 1 ) endurlífgun eftir skyndidauða 2 ) sleglahraðtaktur , sem þarf ekki að vera viðvarandi , til dæmis á Holter-sírita , 3 ) óútskýrð yfirlið , 4 ) fjölskyldusaga um skyndidauða af völdum ofvaxtarhjartavöðvakvilla og 5 ) blóðþrýstingsfall eða minnkuð blóðþrýstingssvörun við áreynslu . 5 Nýlegar rannsóknir hafa gefið til kynna tengsl milli síðbúinnar skuggaefnisupphleðslu á segulómun og slegla-hraðtakts , hjartabilunar og skyndidauða . Vaxandi vísbendingar eru um að sleglahraðtaktur í sjúklingum með ofvaxtarhjartavöðvakvilla sé hvað algengastur hjá þeim sem eru með síðbúna skuggaefnisupphleðslu . 5 - 8 Í ljósi versnandi einkenna sjúklings , verulegrar þykknunar á hjartavöðva , sem hafði farið ört vaxandi , og síðbúinnar skuggaefnisupphleðslu á segulómun var ákveðið að setja bjargráð í sjúkling í fyrirbyggjandi tilgangi .